ખાન બ્રિગેડ સાથે કામ કર્યા બાદ કેટરીનાએ નવા કલાકારો સાથે કામ કરવાને પ્રાથમિકતા આપી છે. તે કહે છે કે સાચું કહું તો હું ક્યારેય કોઇ કલાકારને જોઇને ફિલ્મ સાઇન કરતી નથી. મને ફિલ્મ ગમે તો હું તેમાં કામ કરું છું, પરંતુ મને નવા કલાકારો સાથે કામ કરવામાં વાંધો નથી. આજે કેટરીના ઇન્ડસ્ટ્રીની ટોપ અભિનેત્રીઓમાંથી એક છે. તે કહે છે કે આ મુકામ મેળવવા માટે મેં ઘણી મહેનત કરી છે. કોઇ પણ કલાકાર માટે ૧૪ થી ૧૫ કલાક સેટ પર વિતાવવા સરળ હોતા નથી. આ દરમિયાન ઘણી વાર તો લંચ અને ડિનર માટે બ્રેક પણ મળતો નથી. તમે ફિલ્મ કરવા માટે ક્રેઝી હો તો આ બધું કરી શકો છો અને જ્યાં સુધી તમે ક્રેઝી હો ત્યાં સુધી તમે સફળ છો. •